als_Latn dik_Latn tur_Latn
Këto përpjekje i udhëheq sekretari amerikan i shtetit Reks Tilerson, i cili siç shkruan gazeta, për këtë çështje ka biseduar me ministrin rus të Punëve të Jashtme, Sergej Lavrov.
“Në vijim është një proces intensiv i krijimit të strategjisë së re dhe në të gjithashtu është i angazhuar edhe kabineti i presidentit amerikan, Majk Pens”, thekson gazeta.
Në fazën fillestare ideja e Tilersonit është të ripërtërihet versioni i negociatave paqësore, në të cilat u angazhua administrata paraprake amerikane, me shpresë se rrethanat e reja dhe funksionarë ndoshta do të sjellin rezultate më të mira, theksohet në tekst.
Tilerson shton se planifikon edhe të emërojë të dërguar të posaçëm në Departamentin e shtetit, i cili do t’i udhëheqë përpjekjet e reja për çështjen e Ukrainës dhe i cili do ta ripërtërijë kanalin diplomatik amerikano-rus me ndihmësin e presidentit rus Vladislav Surkov.
“Megjithatë skandali aktual lidhur me hetimin për involvimin e dyshuar të Rusisë në zgjedhjet presidenciale amerikane në vitin 2016 do t’i komplikojë punët”, përfundon gazeta amerikane.
als_Latn als_Latn als_Latn als_Latn als_Latn